
Krepitev informiranja javnosti o sodnih postopkih

Sklad: ESRR 

Cilj politike: CP1: Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT 

Prednostna naloga: PN1: Inovacijska družba znanja 

Specifični cilj: RSO1.2: Izkoriščanje prednosti digitalizacije za državljane, podjetja, raziskovalne organizacije in javne organe 

Predvideno trajanje projekta: 5. 11. 2025 - 31. 12. 2029

Vrednost projekta: 210.000,00 EUR (od tega podpora Evropske unije 121.336,95 EUR in nacionalni javni prispevek iz državnega proračuna 88.663,05 EUR) 

Opis upravičenca oz. uporabnika:  

Naloge upravičenca na projektu opravlja Vrhovno sodišče Republike Slovenije. Vrhovno sodišče Republike Slovenije je najvišje sodišče v Sloveniji. Poleg vsebinskega odločanja v sodnih postopkih odloča tudi v sporih o pristojnosti med nižjimi sodišči ter o prenosu pristojnosti na druga sodišča. Ob tem skrbi tudi za evidenco sodne prakse.

Opis projekta: 

Sodobnih odnosov z javnostmi si ni mogoče predstavljati brez ustreznih komunikacijskih orodij in komunikacijskih kanalov. Z uporabo umetne inteligence namerava Vrhovno sodišče nadgraditi in izboljšati uporabniško izkušnjo, predvsem pa uporabnost informacij na svojih spletnih straneh za boljše razumevanje sodstva in sodnih postopkov.

V okviru operacije se bo na podlagi raziskav potreb in zadovoljstva uporabnikov ter z izdelavo podpornih izdelkov nadgradilo spletne strani slovenskega sodstva, da bodo te vsebovale nove vsebine, ki bodo državljanom omogočale boljše, lažje in uporabniku prilagojeno seznanjanje z odločitvami sodišč ter delovanjem sodstva nasploh. Namen operacije je na spletnih straneh sodstva z digitalizacijo nadgraditi javne digitalne storitve, da se doseže boljšo digitalno izkušnjo s sodišči, boljše razumevanje delovanja sodstva med državljani ter se s tem izboljša transparentnost in dvigne zaupanje državljanov v sodstvo. Cilj operacije je digitalizacija storitev - z vsebinsko nadgradnjo na spletnih straneh sodstva uporabnikom omogočiti izboljšano digitalno izkušnjo poslovanja s sodišči.

